Fenik (Agenorov sin)
Fenik () bio je, u grčkoj mitologiji, eponimni heroj Fenikije, sin Agenora i Telefase (ili Argiope), te brat Kadmov, Kilikov i Europin.

Mitologija 
Kad je Zevs oteo Europu, Agenor je poslao svoja tri sina u potragu za njom, ali je naposletku nisu uspeli pronaći. Fenik se nakon neuspešne potrage nakraju nastanio u jednoj zemlji u Africi koju je po sebi nazvao Fenikijom.

Verovalo se da je Fenik imao više dece koju su mu rodile različite žene. Kasiopeja mu je rodila kćerku Karmu i tri sina ― Kilika, Fineja i Dorikla, a s njom je imao i jednog posinka, Atimnija, koga je začeo Zevs. Alfesibeja mu je rodila sina Adonisa. Prema Homerovoj Ilijadi, Europa nije bila Fenikova sestra, već njegova kći. Neki kažu da je Europa bila jedna od Fenikove dve kćerke koje mu je rodila Perimeda, kći Enejeva, i da je druga bila Astipaleja. Europa se spominje i kao Telefina kći, i u tom su slučaju njena braća i sestre bili Pir, Fenika i Astipala (koja je, kako se čini, identična s Astipalejom). Telefa, kći Epimeduzina, verovatno je identična s Telefasom koju Mosho spominje kao Feniku suprugu, a ne majku. Osim toga, neku su govorili da je Kadmo bio Fenikov sin, a ne otac.

Genealogija

Reference

Literatura 

Kraljevi u grčkoj mitologiji